—

следните изменения се правят в „Списък на кодове на данните от изследването на постоянно наблюдаваните участъци, които се изпращат Комисията“: — Информации относно листната маса Премахва се точка 26. — Информации относно метеорологичния мониторинг Точки от 41 до 46 се заменят със: „(41) Код на участъка/прибора На всички прибори, монтирани във или в близост до участъка, се поставя код на участъка/прибора. Този код се състои от номера на участъка (до четири цифри) и от поредния номер за всички прибори (до 99). Когато се заменят или добавят прибори, то тогава се прилагат нови кодове (например петият прибор на участък 1234 ще получи код 1234.05). (42) Местоположение Посочва се местоположението на прибора: S : приборът е разположен на място, т. е. в (буферната зона) на участъка. Той може да е под растителния свод, над растителния свод или в горската почва F : приборът е разположен върху (неотдалечен) просвет в горската зона W : приборът е разположен в метеорологична станция (обикновено извън от горската зона) O : приборът е разположен на друго място. (43) Променлива Посочва се променливата, която се измерва с прибора: АТ = air temperature — температура на въздуха PR = precipitation — валежи RH = relative humidity — относителна влажност WS = wind speed — скорост на вятьра WD = wind direction — посока на вятъра SR = solar radiation — слънчево лъчение UR = UVb radiation — ултравиолетово лъчение TF = throughfall — количество валежи, попадащи директно в почвата SF = stemflow — стволов поток валежи ST = soil temperature — температура на почвата MP = matric potential in the soil — матричен потенциал в почвата WC = water content in the soil — съдържание на вода в почвата XX = могат да се използват други кодове за допълнителни параметри, но трябва да се специфицират в доклада, придружаващ данните. (44) Информации за приборите Вертикално положение Вертикалното положение (височина и дълбочина) на приборите се посочва в метри със знака „плюс“ (= на височина над кота „нула“) или знака „минус“ (дълбочина под кота „нула“), като се изпoлзва формата на двуцифрени числа с точност до двa знака след десетичната запетайка. Код на прибора Следните кодове се използват за пробосборните прибори и метода на записване на данните: 10: ръчно отчитане и записване върху хартия 20: механично записване (ръчно отчитане и записване върху хартия) 30: директно записване върху хартия 40: цифров запис (когато е автономен) 50: цифров запис (интегриран съставител на дневник) Подробна информация за оборудването се дава в доклада, придружаващ данните. Интервал на сканиране (само за автоматични прибори) Интервалът между две последователни оценки се представя в секунди. Интервал на запаметяване (само за автоматични прибори) Интервалът между два последователни момента на запаметяване на данните се представя в минути. (45) Параметри, които подлежат на оценка при метеорологичен мониторинг Валежи и валежи директно в почвата Валежите се посочват като сума за един ден, като се използва четирицифрено число с една цифра след десетичната запетайка. Температура (въздуха и почвата) Температурата се посочва в °С с двуцифрено число със знак „плюс“ или „минус“ и една цифра след десетичната запетайка. Представят се средната дневна температура, дневната минимална и дневната максимална. Относителна влажност Относителната влажност се дава като дневна средна, минималната и максималната, и дневна стойност с двуцифрени числа и една цифра след десетичната запетайка Скорост на вятъра Скоростта на вятъра се дава като средна и максимална дневна стойност с двуцифрени числа с една цифра след десетичната запетайка Посока на вятъра Посоката на вятъра се дава като преобладаващ вятър за деня. Розата на ветровете се разделя на осем сектора по 45° всеки, като се започва от 22,5° и се продължава нататък (NE (= 45°), E (= 90°), SE (= 135°) ….. N (= 0°). Посочва се най-честата посока със средната ѝ стойност. Слънчево лъчение и ултравиолетово лъчение (UVb) Слънчевото лъчение и ултравиолетовото лъчение се дават като средна дневна стойност с число до четири цифри и една цифра след десетичната запетайка. Стволов поток Стволовият поток се изчислява спрямо mm валеж и се дава като дневна сума с число до четири цифри и една цифра след десетичната запетайка. Матричен потенциал на почвата Матричният потенциал на почвата се посочва в hPa като дневна средна, минимална и максимална стойност и с число до четири цифри и една цифра след десетичната запетайка. Съдържание на вода в почвата Съдържанието на вода в почвата се посочва във vol % като дневна средна, минимална и максимална стойност и с число до четири цифри и една цифра след десетичната запетайка. (46) Завършеност Завършеността е индикатор на степента на обхващане на процедурите на сканиране и запаметяване и се дава в проценти, като се използва число от до три цифри (100 % = цялостно)“ Премахват се точки 47, 48, 49 и 50. Към списъка се добавят следните точки: Информация, отнасяща се до оценката на приземната растителност (61) Номер на участъка/изследването Всеки път (ден) или във всеки случай, когато се прави оценка на приземната растителност в определен участък, на самото изследване се дава номер. Като се комбинира номерът на участъка с номера на изследването, се създава уникален номер на участъка/изследването. (62) Ограджение Тъй като растителността може да бъде много различна вътре и вън от ограждението, е решено, че приземната растителност ще се оценява винаги извън ограждението. Когато се провежда изследване и вътре, то се докладва като отделно изследване и се посочва кода на ограждението: 1= да, изследването е проведено вътре в ограждението 2= не, изследването е проведено извън ограждението. (63) Общо изследвана площ Общо изследваната площ се посочва в m2 с най-много четири цифри. В доклада, придружаващ данните (или доклада-въпросник, придружаващ данните (DAR-Q), се посочват подробни данни за броя на повторенията, местоположението/ориентацията на участъците с приземна растителност, както и размерите им. (64) Височина и покритие на слоевете Средната височина и приблизителното покритие на общия слой на приземна растителност, храстовия слой, тревния слой и мъховия слой се посочват, както следва: Височина (в m) Покритие (в %) Общо слой приземна растителност Х Слой храсти Х Х Слой треви Х Х Слой мъхове Х Средната височина на различните слоеве се посочва в метри с една цифра и до две цифри след десетичната запетайка. Ориентировъчното покритие се посочва като процент от общо изследваната площ. (65) Слоеве Определени са следните слоеве 1= слой дървета 2= слой храсти 3= слой треви 4= слой мъхове дефинират се в доклада-въпросник, придружаващ данните (DAR-Q) (66) Код на видовете Прилага се код на видовете, който се състои от три групи числови кодове за семейството, рода и вида, отделени с точки (.). Повечето кодове са съставени от трицифрен номер. За съжаление, един род е съставен от трицифрен номер плюс буквите „bis“. Видовият код може да бъде удължен с една буква, за да се посочи разновидност. Пълният списък се състои от над 11 000 вида. Този списък ще бъде предоставен в цифров формат от Комисията на разположение на NFC's. В случaи, когато Flora Europea не е достатъчно пълна, NFC може да изготви специален списък на важните видове на национално ниво. Кодовете на тези национални видове ще бъдат съставени от нов кодов номер (семейство, род и вид), плюс кода на държавата(две букви), отделени с точки (.). NFC ще поддържа пълен списък на всички кодове, включително и съответните детайли относно видовете (пълно наименование, местни наименования и др.), и ще включи този списък в придружителния доклад. (67) Покривка от растителни видове На държавите-членки им е предоставена свобода при оценката на изобилието/покривката от растителните видове. Тази покривка се представя в проценти (%) с помощта на най-много пет цифри, две от които след десетичната запетайка (999,99). В придружителния доклад се уточняват пълните методи за оценка и превръщането в проценти."